Qhichwa rimaykuna

Qhichwa rimaykuna nisqaqa huk Awya Yala rimaykunap ayllunmi, Uralan Awya Yalapi. Tukuy qhichwa, qichwa, qiĉwa icha kichwa nisqa, qhichwa simi nisqaman kapuq k'iti rimayninkunam kay rimaykunap ayllunman kapun.

Manam tukuy qhichwa k'iti rimaykuna hap'iqanallachu. Chayrayku yachaqkunaqa ninkum, achka rimaymi, pichqachá, qanchischá, nispa. SIL International nisqa tantanakuy ninmi, 42 rimaykunam, nispa. Ichataq ancha kaqlla kaq k'iti rimaykunatapas sapaq rimay ninmi, ahinataq Qusqu qhichwa simi, Apurimaq qhichwa simi, Ariqipa qhichwa simi, Punu qhichwa simi, chaykunam sapaq simi nispa. Piruw mama llaqtapiqa chay k'iti rimaykunata huklla allin qillqaywanmi qillqanku, Qusqu-Qullaw nisqawan. Chanka runasimiwanpas allin hap'iqanallam, Qullasuyu qhichwa simiwanpas. Chayrayku huklla uralan runasimi ninkupas.

 Qhichwa k'iti rimaykunapi paqta rimakuna 

 Uralan runasimi Chanka runasimi Qusqu qhichwa simi Qullasuyu qhichwa simi Shukllachishka kichwa Otavalo kichwa Puruha kichwa Lamas-Luritu Kashamarka rimay Wanka limay Shawsha limay Anqash rimay misk'i miski misk'i misk'i mishki miški miški miški miški miški miški miški qun χun qun qun kun kun kun kun qun un hun qun huk huk hux ux shuk šux šuk suk sux huk huk huk iskay iskay iskay iskay ishkay iškay iški iškay iškay iškay iškay iškee kimsa kimsa kinsa kinsa kimsa kimsa kimsa kimsa kimsa kimsa kimsa kima tawa tawa tawa tawa chusku čusku čusku čusku ĉusku tawa ĉusku čusku pichqa pičχa pisqa phišqa pichka pička pička pička pičqa pič'a pičχa pitsqa chunka čunka čunka čunka chunka čunga čunga čunga ĉunga ĉunka ĉunka čunka yuraq yuraχ yuraχ yuraχ yurak yurax yurak yurak yuraq yula' yulaχ yuraq kani kani kani kani kani kani kani kani kani kaa kaa kaa kachkan kačkan kaŝan kasan kakun kakun kakun kačkan kaykan kaykan kaykan kaykan maypi maypi maypi maypi maypi maypi maypi maypi maypi mayĉaw mayĉaw meečoo ñiway niway niway ñiway ñukaman niy ñukaman niy ñukaman niy niway niway nimay nimay nimay

 Qhichwa simip k'iti rimayninkuna 
Achka qhichwa k'iti rimaykunam kachkan, iskaynintin hatun rimay huñum, achkataq aslla urin rimay huñum:
Waywash rimaykuna (Qhichwa I)
Ankash nunashimi
Wanka nunashimi
Wanuku runashimi, Yaru runashimi
Wamp'uy rimaykuna (Qhichwa II)
Yunka runashimi (Qhichwa II-A)
Yawyu rimaykuna
Kashamarka runashimi
Inkawasi-Kañaris runashimi
Chinchay runashimi (Qhichwa II-B)
Chachapuya runashimi
Lamas-Luritu runashimi
Kichwa (Ikwadurpi Kulumbyapipas): Chay rimaypaqqa Shukllachishka Kichwa nisqa allin qillqayninmi.
Uralan qhichwa simi (Qhichwa II-C): Chay rimaypaqqa Uralan runasimi''' nisqa allin qillqaymi.
Chanka runasimi
Qusqu-Qullaw runasimi (Buliwyapi Qhichwapas)
Arhintinap runasimin

 Hawa t'inkikuna 
Qhichwa shimimanta saywitu (fedepi.org)
Saywitu: Argentina mama llaqtapi Chili mama llaqtapipas simikuna
Kusiquyllur Casafranca: Llapam runakuna huk shunqulla!! Kimsa runa, Pichiw (Ancash-Huari), Puqi (Huanuco-Huamalies), Yuraqraqay (Ayacucho-Huanta) ayllu llaqtakunamanta hamuq, kikin qhichwa rimaykunapi rimanakun

Katiguriya:Awya Yala rimaykunap ayllun
!